ai4bharat/Pralekha huggingface dataset:
ఆర్థిక మంత్రిత్వ శాఖ
బీమా నియంత్రణ రంగం లో భారతదేశానికి, యుఎస్ఎ కు మధ్య అవగాహన పూర్వక ఒప్పంద పత్రానికి ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రి వర్గ సమావేశం ఇన్సూరెన్స్ రెగ్యులేటరీ అండ్ డివెలప్మెంట్ అథారిటీ ఆఫ్ ఇండియా కి, యుఎస్ఎ కు చెందిన ఫెడరల్ ఇన్సూరెన్స్ ఆఫీస్ కు మధ్య ఒక అవగాహన పూర్వక ఒప్పంద పత్రం  పైన సంతకాలకు ఆమోదం తెలిపింది.
ప్రభావం:
ప్రతి ఒక్క ప్రాధికార సంస్థ యొక్క స్థూల దృష్టి తో పాటు ఇతర చట్టపరమైన బాధ్యతలను కూడా సమాదరించుకొంటూ, ఇరు పక్షాల మధ్య సమాచారం ఆదాన ప్రదానం, పరిశోధన సంబంధిత సహాయం సహా సమన్వయం, ఇంకా సహకారాలకై ఒక స్వరూపాన్ని ఈ ఎంఒయు సమకూరుస్తుంది. ఈ ఒప్పందం లో భాగంగా ఇరు దేశాలు నియంత్రణ పరమైన వివిధ విధుల లో వాటి అనుభవాన్ని ఒకదానితో మరొకటి పంచుకోవాలని తలపోస్తున్నాయి. అంతేకాకుండా శిక్షణ కార్యకలాపాలతో పాటు, పరస్పర సహాయాన్ని అందజేసుకోవాలని కూడా సంకల్పిస్తున్నాయి. బీమా రంగం లో పటిష్టమైన, వివేకవంతమైన నియంత్రణ ద్వారా వినియోగదారు హక్కుల పరిరక్షణ, ఆర్థిక స్థిరత్వం, అంతర్జాతీయ ప్రమాణాల నిర్దేశం వంటి విషయాల లో సహకారానికి మార్గాన్ని సుగమం చేసుకోవాలని కూడా భారతదేశం, యుఎస్ఎ లు అంగీకరించాయి.
పూర్వరంగం:
ఐఆర్డిఎఐ ని 1999 నాటి ఇన్సూరెన్స్ రెగ్యులేటరీ అండ్ డివెలప్మెంట్ అథారిటీ యాక్ట్ పరిధి లో ఏర్పాటు చేయడమైంది. భారతదేశం లో బీమా మరియు రీ-ఇన్సూరెన్స్ వ్యాపారం ఒక క్రమ పద్ధతి లో వృద్ధి చెందేటట్లుగా చూడడం మరియు ఆ వ్యాపారాలను ప్రోత్సహించడం, క్రమబద్ధం చేయడం కోసం ఐఆర్డిఎఐ ని స్థాపించారు. ఇదే విధంగా యుఎస్ఎ లో బీమా రంగానికి చెందిన అన్ని అంశాలను పర్యవేక్షించే అధికారాన్ని ఫెడరల్ ఇన్సూరెన్స్ ఆఫీస్ కు దఖలు పరిచారు. అలాగే అంతర్జాతీయ బీమా కు సంబంధించిన అంశాలలో యుఎస్ఎ కు ఎఫ్ఐఒ ప్రాతినిధ్యం వహిస్తుంది.
భారతదేశం, యుఎస్ఎ లు ఒకదానితో మరొకటి బలమైన వ్యాపార సంబంధాలను కలిగివున్నాయి. అంతేకాకుండా, ఈ రెండు దేశాలు వివిధ రాజకీయ స్థాయిలో, ఇంకా ఆధికారిక స్థాయిలో క్రమం తప్పక చర్చలు జరుపుతూ వస్తున్నాయి. రెండు దేశాలకు మధ్య బహుళ రంగాలకు సంబంధించిన అంశాలలో ద్వైపాక్షిక సహకారాన్ని విస్తృత శ్రేణిలో బలోపేతం చేసుకొనేందుకు వేరు వేరు సంస్థలు సైతం పని చేస్తున్నాయి.
భారతదేశం లో విదేశీ ప్రత్యక్ష పెట్టుబడి ని సమకూర్చుతున్న ప్రధాన దేశాల లో యుఎస్ఎ ఒక దేశం. అనేక బీమా కంపెనీలు యుఎస్ఎ కేంద్రం గా పని చేస్తున్న బీమా కంపెనీల తో సంయుక్త సంస్థ లను నెలకొల్పాయి. విదేశీ పెట్టుబడి పరిమితి ని 49 శాతానికి పెంచడం తో భారతదేశ బీమా రంగం లో విదేశీ పెట్టుబడులకు, మరీ ముఖ్యంగా యుఎస్ఎ కేంద్రం గా పని చేస్తున్న కంపెనీలకు, మరింత అవకాశం ఏర్పడింది. ఈ కారణంగా, ఐఆర్డిఎఐ కి, యుఎస్ ఎ కు చెందిన ఎఫ్ఐఒ కు మధ్య కుదిరిన ద్వైపాక్షిక ఎంఒయు ఈ రెండు దేశాల లో విస్తృత ప్రభావాన్ని చూపగలుగుతుంది.
హోం మంత్రిత్వ శాఖ
ప్రఖ్యాత శాస్త్రీయ గాయకుడు పండిట్ జస్రాజ్ మరణంపై కేంద్ర హోంమంత్రి శ్రీ అమిత్ షా సంతాపం వ్యక్తం చేశారు.
"సంగీత మార్తాండ్ పండిట్ జస్రాజ్ జీ తన మంత్ర ముగ్ధమైన స్వరంతో భారతీయ శాస్త్రీయ సంగీతాన్ని సుసంపన్నం చేసిన అద్భుతమైన కళాకారుడు"
"పండిట్ జస్రాజ్ జీ మరణం వ్యక్తిగత నష్టంగా భావిస్తున్నాను"
"పండిట్ జస్రాజ్ తన అసమానమైన ప్రతిభ ద్వారా ఎప్పటికీ మన హృదయాల్లో ఉంటారు"
ప్రముఖ శాస్త్రీయ గాయకుడు పండిట్ జస్రాజ్ మరణం పై కేంద్ర హోంమంత్రి శ్రీ అమిత్ షా సంతాపం వ్యక్తం చేశారు. ఈ మేరకు అమిత్ షా సామాజిక మాధ్యమంలో ఒక ట్వీట్ చేస్తూ, "సంగీత మార్తాండ్ పండిట్ జస్రాజ్ జీ తన మంత్ర ముగ్ధమైన స్వరంతో భారతీయ శాస్త్రీయ సంగీతాన్ని సుసంపన్నం చేసిన అద్భుతమైన కళాకారుడు. ఆయన మరణం వ్యక్తిగత నష్టంగా భావిస్తున్నాను. ఆయన తన అసమానమైన ప్రతిభ ద్వారా ఎప్పటికీ మన హృదయాల్లో ఉంటారు. ఆయన కుటుంబ సభ్యులకు, అనుచరులకు సంతాపం. ఓం శాంతి ” అని పేర్కొన్నారు.
భారతీయ శాస్త్రీయ సంగీతంలో ప్రముఖ గాయకులలో పండిట్ జస్రాజ్ ఒకరు. 2000 సంవత్సరంలో, పండిట్ జస్రాజ్, భారతదేశపు రెండవ అత్యున్నత పౌర పురస్కారం పద్మ విభూషణ్ అందుకున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 147.72 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 2,14,004.
మొత్తం కేసుల్లో క్రియాశీల కేసులు 1% కంటే తక్కువగా, 0.61% వద్ద ఉన్నాయి.
రికవరీ రేటు 98.01%కు చేరింది.
గత 24 గంటల్లో 15,389 మంది కోలుకున్నారు. దీంతో, కోలుకున్నవారి మొత్తం సంఖ్య 3,43,21,803 కు పెరిగింది.
గత 24 గంటల్లో 58,097 కొత్త కేసులు నమోదయ్యాయి.
రోజువారీ పాజిటివిటీ రేటు 4.18%.
వారపు పాజిటివిటీ రేటు 2.60%.
ఇప్పటివరకు 68.38 కోట్ల కొవిడ్ పరీక్షలు చేశారు.
రాష్ట్రాలవారీగా ఒమిక్రాన్ కేసులు
|
|
క్ర.సం.
|
|
రాష్ట్రం/యూటీ
|
|
ఒమిక్రాన్ కేసుల సంఖ్య
|
|
డిశ్చార్జ్/కోలుకున్నవారు
|
|
1
|
|
మహారాష్ట్ర
|
|
653
|
|
259
|
|
2
|
|
దిల్లీ
|
|
464
|
|
57
|
|
3
|
|
కేరళ
|
|
185
|
|
58
|
|
4
|
|
రాజస్థాన్
|
|
174
|
|
88
|
|
5
|
|
గుజరాత్
|
|
154
|
|
96
|
|
6
|
|
తమిళనాడు
|
|
121
|
|
108
|
|
7
|
|
తెలంగాణ
|
|
84
|
|
32
|
|
8
|
|
కర్ణాటక
|
|
77
|
|
25
|
|
9
|
|
హరియాణా
|
|
71
|
|
59
|
|
10
|
|
ఒడిశా
|
|
37
|
|
4
|
|
11
|
|
ఉత్తరప్రదేశ్
|
|
31
|
|
4
|
|
12
|
|
ఆంధ్రప్రదేశ్
|
|
24
|
|
6
|
|
13
|
|
పశ్చిమబంగాల్
|
|
20
|
|
4
|
|
14
|
|
మధ్యప్రదేశ్
|
|
9
|
|
9
|
|
15
|
|
ఉత్తరాఖండ్
|
|
8
|
|
5
|
|
16
|
|
గోవా
|
|
5
|
|
4
|
|
17
|
|
మేఘాలయ
|
|
5
|
|
0
|
|
18
|
|
చండీఘర్
|
|
3
|
|
2
|
|
19
|
|
జమ్ము&కశ్మీర్
|
|
3
|
|
3
|
|
20
|
|
అండమాన్&నికోబార్ దీవులు
|
|
2
|
|
0
|
|
21
|
|
పంజాబ్
|
|
2
|
|
2
|
|
22
|
|
హిమాచల్ప్రదేశ్
|
|
1
|
|
1
|
|
23
|
|
లద్దాఖ్
|
|
1
|
|
1
|
|
24
|
|
మణిపూర్
|
|
1
|
|
1
|
||
|
మొత్తం
|
|
2,135
|
|
828
సాంఘిక న్యాయం, మరియు సాధికారత మంత్రిత్వ శాఖ
మనుషులతో మల పదార్థాల తొలగింపు  పద్ధతి నిర్మూలనకు రోబో 'బండికూట్' టెక్నాలజీ
మ్యాన్ హోల్ అడుగున పేరుకుపోయిన గ్రిట్, నిక్షేపాలను తొలగించడానికి బండికూట్ వంటి ఉత్పత్తులు అవసరం. ఇవి పేరుకు పోవడం వల్ల మురుగు నీరు పొంగిపొర్లడానికి కారణమవుతుంది. అందువల్ల వాటిని తొలగించడానికి మ్యాన్ హోల్ లోకి ప్రవేశించాల్సిన అవసరం లేకుండా ఆపరేట్ చేయగలిగే తగిన మ్యాన్ హోల్ డీ-గ్రిటింగ్ యంత్రాలను కొనుగోలు చేయాలని, తగిన క్లీనింగ్ పీరియాడిటీని ఏర్పాటు చేయాలని స్థానిక సంస్థలకు సూచించారు. పారిశుధ్య కార్మికులకు అదే స్థాయి భద్రతను నిర్ధారిస్తూ, స్థానికంగా సులభంగా తయారు చేయబడిన చాలా సరళమైన యంత్రాలను ఉపయోగించడం ద్వారా కాలానుగుణ , అత్యవసర డీ-గ్రిటింగ్ మ్యాన్ హోల్స్ అవసరాన్ని పూర్తి చేయవచ్చు, ఇది దాదాపు అదే విధమైన ఫలితాన్ని ఇస్తుంది.
నగరాలు తమ మ్యాన్ హోల్స్, మురుగు కాలువల నిర్వహణకు సరళమైన, చౌకైన యాంత్రిక ఉత్పత్తులను ఉపయోగించాలని సూచించారు.
ఎంఎస్ యాక్ట్ 2013లోని సెక్షన్ 33 ప్రకారం మురుగునీరు, సెప్టిక్ ట్యాంకుల శుభ్రతకు ప్రతి స్థానిక అథారిటీ, ఇతర ఏజెన్సీ తగిన సాంకేతిక పరికరాన్ని ఉపయోగించాలి. ప్రభుత్వం ఆర్థిక సహాయం, ప్రోత్సాహకాలు, ఇతరత్రా ఆధునిక సాంకేతిక పరిజ్ఞానం వాడకాన్ని ప్రోత్సహించాలి.
"మాన్యువల్ స్కావెంజర్లుగా పనిచేయడాన్ని నిషేధించడం , వారి పునరావాస నిబంధనలు, 2013 " ప్రకారం, యజమాని భద్రతా యంత్రాలను, పరికరాలను అందించడం, నిబంధనలలో సూచించిన భద్రతా జాగ్రత్తలను నిర్ధారించడం తప్పనిసరి.
మురుగునీటి పారుదల, సెప్టిక్ ట్యాంకుల శుభ్రతకు కేంద్ర గృహనిర్మాణ, పట్టణ వ్యవహారాల మంత్రిత్వ శాఖ స్టాండర్డ్ ఆపరేటింగ్ ప్రొసీజర్  జారీ చేసింది. దీనికి అదనంగా, ఈ క్రింది వాటిని నిర్ధారించడానికి దేశంలోని అన్ని పట్టణ స్థానిక సంస్థలలో  నమస్తే పథకాన్ని అమలు చేస్తున్నారు:-భారత్ లో పారిశుద్ధ్య పనుల్లో జీరో మరణాలుపారిశుధ్య పనులన్నీ నైపుణ్యం కలిగిన కార్మికుల ద్వారా నిర్వహించాలి.పారిశుధ్య కార్మికులు ఎవరూ మానవ మలం పదార్థంతో ప్రత్యక్ష సంబంధం కలిగి ఉండరురిజిస్టర్డ్ , నైపుణ్యం కలిగిన పారిశుధ్య కార్మికుల నుండి సేవలను పొందడానికి పారిశుద్ధ్య సేవలను కోరుకునేవారిలో  అవగాహన పెంచడంయాంత్రీకరణ పారిశుద్ధ్య సేవలను సురక్షితంగా అందించేందుకు ఎమర్జెన్సీ రెస్పాన్స్ శానిటేషన్ యూనిట్లను  బలోపేతం చేయడం, సామర్థ్యం పెంచడం.
పారిశుధ్య కార్మికులకు పారిశుధ్య సంస్థలను నడపడానికి సాధికారత కల్పించడం, యంత్రాల లభ్యత ద్వారా క్లీనింగ్ ఆపరేషన్ యాంత్రీకరణను ప్రోత్సహించడం.
యాంత్రిక పరికరాలతో సురక్షితంగా శుభ్రపరచడానికి , వారి గౌరవాన్ని పెంచడానికి ఎబి-పిఎంజెఎవై కింద వృత్తిపరమైన శిక్షణ, భద్రతా పరికరాలు, ఆరోగ్య భీమాను పొడిగించడం ద్వారా మురుగునీటి సెప్టిక్ ట్యాంక్ కార్మికులను ఈ పథకం క్రమబద్ధీకరిస్తుంది.
కేంద్ర సామాజిక న్యాయం, సాధికారత శాఖ సహాయ మంత్రి శ్రీ రాందాస్ అథవాలే రాజ్యసభ లో ఒక లిఖిత పూర్వక సమాధానం లో ఈ వివరాలు తెలిపారు.
ప్రధాన మంత్రి కార్యాలయం
ప్రపంచ బాక్సింగ్ చాంపియన్శిప్ లో విజేతలు గా నిలచిన మహిళా బాక్సర్ లతో భేటీ అయిన ప్రధాన మంత్రి
ప్రపంచ బాక్సింగ్ చాంపియన్ శిప్ లో విజేతలు గా నిలచిన మహిళా బాక్సర్ లు నిఖత్ జరీన్ గారు, మనీషా మౌన్ గారు మరియు పర్వీన్ హుడ్డా గారు లతో ప్రధాన మంత్రి శ్రీ నరేంద్ర మోదీ భేటీ అయ్యారు.
ప్రధాన మంత్రి ఒక ట్వీట్ లో -
‘‘ప్రపంచ బాక్సింగ్ చాంపియన్ శిప్ లో భారతదేశాని కి గర్వకారణం గా నిలచినటువంటి బాక్సర్ లు @nikhat_zareen, @BoxerMoun మరియు పర్వీన్ హుడ్డా గారుల తో భేటీ అయినందుకు సంతోషం గా ఉంది. మేం వారి జీవన యాత్రల ను గురించి చక్కగా మాట్లాడుకొన్నాం, మరి మా సంభాషణ లో క్రీడలు అంటే వారికి గల మక్కువ తో పాటుగా జీవనం తాలూకు ఇతర పార్వ్వాలు కూడా చోటు చేసుకొన్నాయి. వారు వారి భావి ప్రయాసల లో సైతం రాణించు గాక; వారి కి ఇవే నా శుభాకాంక్షలు.’’ అని పేర్కొన్నారు.
ప్రధాన మంత్రి కార్యాలయం
శ్రీ శ్యామ్జీ కృష్ణ వర్మ వర్ధంతి సందర్భంగా ఆయనకు ప్రధానమంత్రి నివాళి
శ్రీ శ్యామ్జీ కృష్ణవర్మ వర్ధంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు శ్రద్ధాంజలి ఘటించారు.
ఈ మేరకు ఒక ట్వీట్ ద్వారా పంపిన సందేశంలో:
“శ్రీ శ్యామ్జీ కృష్ణవర్మ వర్ధంతి సందర్భంగా ఆయనకు శ్రద్ధాంజలి ఘటిస్తున్నాను. అంకితభావంగల జాతీయవాది, సాహసోపేత వ్యక్తిత్వంగల ఆయన భారతదేశానికి వలస పాలనలో జరుగుతున్న అన్యాయాన్ని మొక్కవోని ధైర్యంతో ఎదిరించారు. ఆయన ఆదర్శాల స్ఫూర్తితో మనమంతా సమున్నత భారత ప్రజానీకం సౌభాగ్యం కోసం పాటుపడదాం” అని ప్రధానమంత్రి పేర్కొన్నారు.
రక్షణ మంత్రిత్వ శాఖ
పిఎం కేర్స్ నిధి కింద మూడు నెలల్లో 500 మెడికల్ ఆక్సిజన్ ప్లాంట్లను ఏర్పాటు చేయనున్న డిఆర్డిఒ
తేలికపాటి యుద్ధ విమానం  తేజస్కు వాహనంలోనే ఆక్సిజన్ ను ఉత్పత్తి చేసే మెడికల్ ఆక్సిజన్ ప్లాంట్  ను అభివృద్ధి చేసిన డిఆర్డిఒ సంస్థ ప్రస్తుతం కోవిడ్-19 రోగులు ఎదుర్కొంటున్న ఆక్సిజన్ సంక్షోభాన్ని తీర్చేందుకు తోడ్పడనుంది. ఆక్సిజన్ ప్లాంట్ నిమిషానికి 1,000 లీటర్లు  ఉత్పత్తి చేసే సామర్ధ్యాన్ని కలిగి ఉండేలా రూపొందించారు. ఈ వ్యవస్థ 5ఎల్పిఎంల ప్రవాహ రేటుతో 190 మంది రోగులకు అందుబాటులోకి రాగలదు. రోజుకు 195 సిలెండర్లను చార్జి చేయగలదు. సాంకేతికతను బెంగళూరుకు చెందిన ఎం/ఎస్ టాటా అడ్వాన్సడ్ సిస్టమ్స్కు, కోయంబత్తూర్కు చెందిన ఎం/ఎస్ ట్రైడెంట్ న్యుమాటిక్స్ ప్రైవేట్ లిమిటెడ్కు బదిలీ చేశారు. దేశవ్యాప్తంగా వివిధ హాస్పటళ్ళలో 380 ప్లాంట్లను ఏర్పాటు చేసేందుకు అవి పని చేస్తాయి. సిఎస్ ఐఆర్కు చెందిన ఇండియన్ ఇనిస్టిట్యూట్ ఆఫ్ పెట్రోలియం, డెహ్రాడూన్తో కలిసి పని చేసే పరిశ్రమలు 500 ఎల్పిఎం సామర్ధ్యం గల 120 ప్లాంట్లను ఉత్పత్తి చేస్తాయి.
కోవిడ్-19 రోగుల చికిత్సలో ఆసుపత్రులలోనూ, ఆరోగ్య సంరక్షణ కేంద్రాలలోనూ ఆక్సిజన్ అన్నది అత్యంత కీలకమైన చికిత్సా వాయువు. మెడికల్ ఆక్సిజన్ ప్లాంట్  సాంకేతిక 93.3% ఆక్సిజన్ గాఢతను ఉత్పత్తి చేయగల సామర్ధ్యాన్ని కలిగి ఉంటుంది. నేరుగా ఆసుపత్రులలో పడకల వద్దకు సరఫరా చేయగల లేదా మెడికల్ ఆక్సిజన్ సిలెండర్లలో నింపగల సామర్ధ్యం ఈ ప్లాంట్కు ఉంటుంది. నేరుగా వాతావరణంలోని గాలి నుంచి ఆక్సిజన్ను తయారు చేసేందుకుప్రెషర్ స్వింగ్ అబ్సార్బ్షన్  పద్ధతిని, మాలిక్యులార్ సీవ్  సాంకేతికతను ఉపయోగిస్తుంది.
కరోనా మహమ్మారి కాలంలో పట్టణ, గ్రామీణ ప్రాంతాలలోని ఆసుపత్రులకు ఆక్సిజన్ సరఫరా చేసేందుకు ఎంఒపి సాంకేతికత ఉపయోగకరంగా ఉంటుంది. ఇతర ప్రాంతాల నుంచి ఆక్సిజన్ను తెప్పించుకునేలా కాకుండా ఈ ఆక్సిజన్ ప్లాంట్ సాయంతో ఆసుపత్రులు అక్కడికక్కడ మెడికల్ ఆక్సిజన్ను అందుబాటు ధరలో తయారు చేసుకోగలుగుతారు.
ఎత్తైన ప్రాంతాలు, చేరుకోలేని మారుమూల ప్రాంతాలలో ఆక్సిజన్ సిలెండర్ల కోసం ఆసుపత్రులు ఇతరులపై ఆధారపడే పరిస్థితిని ఈ ప్లాంట్ ఏర్పాటు నివారించేందుకు తోడ్పడుతుంది. ఈశాన్య ప్రాంతాలు, లే-లడాక్ ప్రాంతంలోని కొన్ని సైనిక స్థావరాలలో ఎంఒపిని ఇప్పటికే ఏర్పాటు చేశారు. ఈ ప్లాంటు ఐఎస్ఒ 1008, యూరోపియన్, యుఎస్, భారతీయ ఫార్మాకోపియా ప్రమాణాలకు అనుగుణంగా ఉంటుంది. ఢిల్లీ/ ఎన్సిఆర్ ప్రాంతంలో 5 ప్లాంట్ల ఏర్పాటు కోసం జాగాను ఏర్పాటు చేయడం ప్రారంభించారు.
పిఎం కేర్స్ నిధి కింద 125 ప్లాంట్లను ఉత్పత్తి చేయాలన్న లక్ష్యంతో ఎం/ఎస్ టాటా అడ్వాన్స్డ్ లిమిటెడ్ కు 332, ఎం/ఎస్ ట్రైడెంట్ న్యుమాటిక్స్ ప్రైవేట్ లిమిటెడ్, కోయంబత్తూరు 48 కు సప్లై ఆర్డర్లను విడుదల చేయడం ద్వారా 380 మెడికల్ ఆక్సిజన్ ప్లాంట్లను సృష్టించేందుకు డిఆర్డిఒ చొరవ తీసుకుంది. నెలకు 125 ప్లాంట్ల చొప్పున ఉత్పత్తి చేయాలన్న లక్ష్యంతో డిఆర్డిఒ ఉంది. దీనితో రానున్న మూడు నెలల్లో 500 మెడికల్ ఆక్సిజన్ ప్లాంట్లను ఏర్పాటు చేయవచ్చని అంచనా వేస్తున్నారు.
ప్రస్తుత సంక్షోభాన్ని అధిగమించి కోవిడ్-19 రోగులకు అత్యవసరమైన ఆక్సిజన్ ను ఉత్పత్తి చేసేందుకు ఎంఒపి సాంకేతికతను ఉపయోగిస్తున్నందుకు రక్షణ మంత్రి రాజనాథ్ సింగ్ డిఆర్డిఒను ప్రశంసించారు. ఆసుపత్రులు, ఇతర ఆరోగ్య ఏజెన్సీలు ఈ సాంకేతికతను ఉపయోగించుకునేందుకు డిఆర్డిఒ మద్దతునిస్తుందని రక్షణ ఆర్&డి కార్యదర్శి, డిఆర్డిఒ చైర్మన్ డాక్టర్ జి సతీష్ రెడ్డి హామీ ఇచ్చారు.
ప్రధాన మంత్రి కార్యాలయం
నేతాజీ సుభాష్చంద్ర బోస్ 125వ జయంతి తాలూకు ఏడాది పొడవునా ఉత్సవాన్ని జరుపుకోవడానికి సూచకం గాఇండియా గేట్ వద్ద నేతాజీ తాలూకు ఒక భవ్య విగ్రహాన్ని నెలకొల్పడం జరుగుతుంది
విగ్రహం పనులుపూర్తి అయ్యేటంతవరకు, నేతాజీ యొక్క హోలోగ్రామ్ ప్రతిమ ను అదే స్థలం లో ఏర్పాటుచేస్తారు
పరాక్రమ్ దివస్ నాడు, ఇండియా గేట్లో నేతాజీ హోలోగ్రామ్ ప్రతిమ ను ఆవిష్కరించనున్న ప్రధాన మంత్రి
2019వ సంవత్సరం మొదలుకొని 2022వసంవత్సరం వరకు ‘ఆపద ప్రబంధన్ పురస్కారాల’ ను కూడా ప్రధాన మంత్రి ప్రదానంచేయనున్నారు
గొప్ప స్వాతంత్ర్య యోధుడు నేతాజీ సుభాష్ చంద్ర బోస్ 125వ జయంతి ని స్మరించుకోవడం తో పాటు ఏడాది పొడవునా జరుపుకొనే ఉత్సవాల లో భాగం గా, ఇండియా గేట్ వద్ద నేతాజీ సుభాష్ చంద్ర బోస్ యొక్క భవ్య విగ్రహాన్ని ప్రతిష్ఠించాలని ప్రభుత్వం నిర్ణయించింది. గ్రానైట్ తో తయారు చేసే ఈ విగ్రహం మన స్వాతంత్ర్య పోరాటానికి నేతాజీ అందించినటువంటి అపారమైన తోడ్పాటు కు ఒక సముచితమైన శ్రద్ధాంజలి కావడమే కాకుండా, ఆయన కు దేశం రుణపడి ఉందనే భావన కు ఒక ప్రతీక గా కూడా ఉండగలదు. విగ్రహం తాలూకు పనులు పూర్తి అయ్యేటంతవరకు, నేతాజీ యొక్క హోలోగ్రామ్ ప్రతిమ ను సరిగ్గా అదే ప్రదేశం లో ఏర్పాటు చేయనున్నారు. ఇండియా గేట్ లో నేతాజీ కి చెందిన హోలోగ్రామ్ ప్రతిమ ను ప్రధాన మంత్రి శ్రీ నరేంద్ర మోదీ 2022వ సంవత్సరం లో జనవరి 23వ తేదీ న సాయంత్రం పూట ఇంచుమించు 6 గంటల వేళ కు ఆవిష్కరిస్తారు.
హోలోగ్రామ్ ప్రతిమ ను 30,000 లూమెన్ 4కె ప్రొజెక్టర్ ద్వారా నిర్వహించడం జరుగుతుంది. ఒక అదృశ్యమానమైన, హై గెయిన్, 90 శాతం పారదర్శకత్వం తో కూడినటువంటి హోలోగ్రఫిక్ స్క్రీన్ ను సందర్శకుల కు కనపడని విధం గా నెలకొల్పడమైంది. హోలోగ్రామ్ యొక్క ప్రభావాన్ని కలగజేయడం కోసం నేతాజీ యొక్క త్రీడీ ప్రతిబింబాన్ని ఆ తెర మీద ప్రసరింపచేస్తారు. హోలోగ్రామ్ ప్రతిమ పరిమాణం 28 అడుగుల ఎత్తు తోను, 6 అడుగుల వెడల్పు తోను ఉంది.
ఈ కార్యక్రమం లో భాగం గా జరిగే ‘సుభాష్ చంద్ర బోస్ ఆపద ప్రబంధన్ పురస్కారాల’ ప్రదాన ఉత్సవం లో 2019, 2020, 2021 ఇంకా 2022 సంవత్సరాల కు గాను ఆ పురస్కారాలను సైతం ప్రధాన మంత్రి ప్రదానం చేయనున్నారు. మొత్తం మీద ఏడు పురస్కారాల ను అందజేయడం జరుగుతుంది.
కేంద్ర ప్రభుత్వం విపత్తు నిర్వహణ రంగం లో భారతదేశం లోని వివిధ వ్యక్తుల ద్వారా, సంస్థల ద్వారా అందిన అమూల్యమైనటువంటి తోడ్పాటు ను మరియు నిస్వార్థమైనటువంటి సేవ ను గుర్తించడం కోసమూ, గౌరవించడం కోసమూ ఏటా ‘సుభాష్ చంద్ర బోస్ ఆపద ప్రబంధన్ పురస్కారాల’ ను ప్రవేశపెట్టింది. ప్రతి సంవత్సరం జనవరి 23వ తేదీ నాడు ఈ పురస్కారాల ను ప్రకటించడం జరుగుతుంది. ఈ పురస్కారాల లో భాగం గా ఏదైనా సంస్థ విషయం లో అయితే 51 లక్షల రూపాయల నగదు బహుమతి తో పాటు ఒక ధ్రువ పత్రాన్ని, అదే ఏదైనా వ్యక్తి విషయం లో అయితే ఆ వ్యక్తి కి 5 లక్షల రూపాయల నగదు తో పాటు ఒక ధ్రువ పత్రాన్ని కూడా ఇవ్వడం జరుగుతుంది.
స్వాతంత్ర్య యోధుల ను సముచిత రీతి న గౌరవించాలనేది ప్రధాన మంత్రి నిరంతర ప్రయాస గా ఉంటూ వస్తోంది. ఈ ప్రయత్నాల లో భాగం గా ప్రత్యేకించి స్వాతంత్ర్య సేనానుల లో ప్రముఖుడు, దూరదర్శి నాయకుడు నేతాజీ సుభాష్ చంద్ర బోస్ విషయం లో శ్రద్ధ ను వహించడం జరిగింది. ఈ విషయంలో అనేక చర్యల ను చేపట్టడమైంది. వీటి లో, ఆయన జయంతి ని ఏటా ‘పరాక్రమ్ దివస్’ గా నిర్వహించడం జరుగుతుంది. ఇదే భావన తో, గణతంత్ర దినం తాలూకు ఉత్సవాల ఆరంభం ఒక రోజు ముందు గానే – అంటే జనవరి 23 నుంచే – జరుగనుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ప్రజలకు అందుబాటులో ఉండే ఏఐ వ్యవస్థల్లో భారత ఏఐ వ్యవస్థ అతి పెద్దదిగా ఉంటుంది.. కేంద్ర సహాయ మంత్రి శ్రీ రాజీవ్ చంద్రశేఖర్
మనీకంట్రోల్ ఇండియా ఫిన్టెక్ సదస్సులో పాల్గొన్న శ్రీ చంద్రశేఖర్
ఫిన్ టెక్ తదుపరి తరం అవసరాలకు అవసరమైన సౌకర్యాలను భారతదేశ ఏఐ వ్యవస్థ అభివృద్ధి చేస్తుంది.. శ్రీ రాజీవ్ చంద్రశేఖర్
భారతదేశ వ్యవస్థాపక శక్తి, ఆత్మవిశ్వాసానికి నిదర్శనం ఫిన్టెక్ .. శ్రీ రాజీవ్ చంద్రశేఖర్
ఈ నెలాఖరులో ప్రారంభించనున్న ఇండియా ఏఐ కార్యక్రమం ప్రపంచంలో ప్రజలకు అందుబాటులో ఉండే అతిపెద్ద డేటాసెట్లలో ఒకటిగా ఉంటుందని కేంద్ర నైపుణ్యాభివృద్ధి, వ్యవస్థాపకత, ఎలక్ట్రానిక్స్,ఐటీ శాఖ సహాయ మంత్రి శ్రీ రాజీవ్ చంద్రశేఖర్ తెలిపారు. ఈరోజు ముంబైలో జరిగిన మనీకంట్రోల్ ఇండియా ఫిన్టెక్ సదస్సులో శ్రీ రాజీవ్ చంద్రశేఖర్ పాల్గొన్నారు. సదస్సులో మాట్లాడిన శ్రీ చంద్రశేఖర్ భారతదేశ ఏఐ కార్యక్రమం తదుపరి తరం ఫిన్టెక్ ,ఇంటర్నెట్ రంగాల అవసరాలు తీర్చే విధంగా ఉంటుందన్నారు. భారతదేశంలో ఫిన్టెక్ రంగం అభివృద్ధి, దేశ సాంకేతిక రంగంలో ఫిన్టెక్ పాత్రను వివరించారు.
ఫిన్టెక్ రంగం అభివృద్ధితో దశాబ్దాల తరబడి అపరిష్కారంగా ఉన్న సమస్యలను పరిష్కరించడానికి అవకాశం కలిగింది అని శ్రీ చంద్రశేఖర్ పేర్కొన్నారు. ఫిన్టెక్ వల్ల మధ్య దళారుల ప్రమేయం లేకుండా, ఎలాంటి అవకతవకలు లేకుండా ప్రభుత్వ పథకాల ప్రయోజనాలు అసలైన లబ్దిదారులకు చేరుతున్నాయని మంత్రి అన్నారు.
ఫిన్టెక్ వ్యవస్థలో యూనిఫైడ్ చెల్లింపుల వ్యవస్థ కీలకంగా ఉంటుందని పేర్కొన్న శ్రీ చంద్రశేఖర్ ' ఫిన్టెక్ అమలు జరుగుతున్న దేశాల్లో భారతదేశం అగ్రస్థానంలో ఉంది. ప్రపంచవ్యాప్తంగా ఫిన్టెక్ అమలుశాతం 67 గా ఉంది. భారతదేశంలో ఫిన్టెక్ అమలు శాతం 87 వరకు ఉంది' అని శ్రీ చంద్రశేఖర్ వివరించారు.
' 2014లో మన ఆర్థిక వ్యవస్థ రెండు అంకెల కంటే తక్కువగా ఉంది. ఇప్పుడు ఆర్థిక వ్యవస్థ భిన్న రంగాల్లో అభివృద్ధి పథంలో అత్యంత వేగంగా అభివృద్ధి సాధిస్తోంది.డిజిటల్ ఆర్థిక వ్యవస్థ వినూత్న ఆవిష్కరణలతో అభివృద్ధి సాధిస్తుంది' అని శ్రీ చంద్రశేఖర్ అన్నారు.
భారతదేశ వ్యవస్థాపక శక్తి, ఆత్మవిశ్వాసానికి ఫిన్టెక్ నిదర్శనంగా నిలుస్తుందన్నారు. ఫిన్టెక్ ద్వారా పోటీకి తాము సిద్ధంగా ఉన్నామని భారత యువశక్తి చాటి చెబుతున్నదని మంత్రి అన్నారు.
ఫిన్టెక్ రంగం అభివృద్ధికి అవసరమైన పూర్తి సహాయ సహకారాలు ప్రభుత్వం అందిస్తుందని శ్రీ చంద్రశేఖర్ అన్నారు. ' వ్యవస్థ అభివృద్ధికి ఆటంకం కలిగించని విధంగా ప్రభుత్వం చట్టాలు రూపొందించి అమలు చేస్తోంది' అని మంత్రి అన్నారు.
ఇండియా ఏఐ కార్యక్రమాన్ని ప్రస్తావించిన శ్రీ చంద్రశేఖర్ ' ప్రజలకు అందుబాటులో ఉండే ఏఐ వ్యవస్థల్లో భారత ఏఐ వ్యవస్థ అతి పెద్దదిగా ఉంటుంది. ఫిన్టెక్, ఇంటర్నెట్ రంగాల అవసరాలు తీర్చేవిధంగా ఏఐ కార్యక్రమం అమలు జరుగుతుంది' అని మంత్రి అన్నారు.
మంత్రి ప్రసంగం తర్వాత మనీ కంట్రోల్ ఎడిటోరియల్ సిబ్బంది తో ఇంటరాక్టివ్ సెషన్ నిర్వహించారు.
హోం మంత్రిత్వ శాఖ
అక్రమ విదేశీ రోహింగ్యాలు
అక్రమ విదేశీయులైన రోహింగ్యాలకు సంబంధించి, న్యూభిల్లీలోని బక్కర్వాలాలోని అక్రమ రోహింగ్యా వలసదారులరే ఇడబ్ల్యుఎస్ ఫ్లాట్లను ఇవ్వడంపై మీడియాలో వచ్చిన వార్తలకు సంబంధించి స్పందిస్తూ, వారికి వాటిని ఇచ్చేందుకు ఎటువంటి ఆదేశాలనూ ఇవ్వలేదని హోం వ్యవహరాల మంత్రిత్వ శాఖ స్పష్టం చేసింది. ఢిల్లీ ప్రభుత్వం రోహింగ్యాలను కొత్త ప్రాంతానికి తరలించాలని ప్రతిపాదించింది. కాగా, అక్రమ విదేశీయులను వారి వారి దేశాలకు తరలించేందుకుఆయా దేశాలతో చర్చించవలసిందిగా హోం శాఖ విదేశీ వ్యవహారాల మంత్రిత్వ శాఖ ద్వారా ఈ అంశాన్ని చేపట్టినందున అక్రమ విదేశీయులైన రోహిగ్యాలు ప్రస్తుతం వారున్న ప్రాంతమైన మదాన్పూర్ కధర్లోని కంచన్ కుంజ్లోనే కొనసాగించవలసిందిగా హోం వ్యవహారాల శాఖ ఢిల్లీ ప్రభుత్వాన్ని ఆదేశించింది. .
చట్టప్రకారం వారిని వారి దేశాలకు తరలించేవరకూ అక్రమ విదేశీయులను నిర్బంధ కేంద్రంలో ఉంచుతారు. ప్రస్తుతం ప్రాంతాన్ని నిర్బంధ కేంద్రంగా ఢిల్లీ ప్రభుత్వం ఇప్పటి దాకా ప్రకటించలేదు. కనుక, వారు ఆ పని తక్షణమే చేయవలసిందిగా ఆదేశించడమైంది.
ప్రధాన మంత్రి కార్యాలయం
బిఎస్ఎఫ్ సిబ్బంది కి బిఎస్ఎఫ్ స్థాపన దినం నాడు శుభాకాంక్షలు తెలిపిన ప్రధాన మంత్రి
సరిహద్దు భద్రత దళం  స్థాపన దినం సందర్భం లో బిఎస్ఎఫ్ సిబ్బందికి, వారి కుటుంబాలకు ప్రధాన మంత్రి శ్రీ నరేంద్ర మోదీ శుభకామన లు తెలిపారు.
ప్రధాన మంత్రి ఒక ట్వీట్ లో ‘‘@BSF_India సిబ్బంది అందరికీ, వారి కుటుంబాలకు బిఎస్ఎఫ్ స్థాపన దినం నాడు శుభాకాంక్షలు తెలియజేస్తున్నాను. బిఎస్ఎఫ్ ఒక పరాక్రమయుత బలగం గా తనకు తాను గుర్తింపు ను తెచ్చుకొంది. దేశ ప్రజల ను కాపాడటంలో తన నిబద్ధత ఎంత దృఢమైందో నిరూపించుకొంది, ప్రాకృతిక విపత్తుల వేళల్లో పౌరులకు సాయపడింది కూడా. బిఎస్ఎఫ్ ను చూసుకొని భారతదేశం గర్వపడుతోంది’’ అని పేర్కొన్నారు.
రక్షణ మంత్రిత్వ శాఖ
హిందూ మహా సముద్ర ప్రాంతంలో నౌకాయాన సవాళ్లను చర్చించేందుకు కొలంబో సెక్యూరిటీ సమ్మేళనం కింద 4వ టేబుల్ టాప్ విన్యాసాలు నిర్వహిస్తున్న భారత తీర రక్షకదళం
ిాందూ మహా సముద్ర ప్రాంతంలో నౌకాయాన సవాళ్లను చర్చించేందుకు కొలంబో సెక్యూరిటీ సమ్మేళనం కింద 4వ టేబుల్ టాప్ విన్యాసాలను భారత తీర రక్షకదళం నిర్వహిస్తోంది. ఈ విన్యాసాలు 2023 మార్చి 14 నుంచి మార్చి 16 వరకు జరుగుతాయి. భారత తీర రక్షకదళంతోపాటు కొలంబోసెక్యూరిటీ సదస్సు సభ్యదేశాలైన శ్రీలంక, మాల్దీవులు, మారిషస్ , బంగ్లాదేశ్, సిచెల్లిస్ తదితర దేశాలు ఈ విన్యాసాలలో పాల్గొంటున్నాయి. నౌకాయానానికి సంబంధించిన అంశాలలో ఎదురవుతున్న సవాళ్లపై అంటే దేశ వ్యతిరేక శక్తులనుంచి ఎదురవుతున్న ముప్పు, సముద్ర కాలుష్యాన్ని ఎదుర్కునేందుకు చర్యలు, సముద్రంలో చిక్కుకున్న వారి గాలింపు, రక్షణ, నష్ట నివారణ తదితర అంశాలపై ఈ సమావేశంలో చర్చిస్తున్నారు.
కొలంబో సెక్యూరిటీ సమ్మేళనాన్ని 2011 లో ఏర్పాటు చేశారు. ఇది ఇండియా, శ్రీలంక, మాల్దీవులతో కూడిన త్రైపాక్షిక గ్రూపు. ఆ తర్వాతి కాలంలో దీని కార్యకలాపాలను విస్తరింప చేశారు. నాలుగో సభ్యదేశంగా మారిషస్ చేరగా, బంగ్లాదేశ్, సియాచెలిస్ పరిశీలక హోదాలో ఈ సమావేశాలలో పాల్గొంటున్నాయి. ఈ సదస్సు ప్రాంతీయ సహకారం, ఉమ్మడి భద్రతా లక్ష్యాలకు సంబంధించినది. ఇది హిందూ మహాసముద్ర ప్రాంతానికి సంబంధించి నౌకాయాన భద్రత, సముద్ర కాలుష్య నియంత్రణ సన్నద్ధత, సముద్ర పరివోధన , సహాయ కార్యకలాపాల ప్రాధాన్యతలపై దృష్టిపెడుతుంది.
హిందూ మహాసముద్ర ప్రాంతంలో భద్రత, సముద్రయాన రక్షణకు తీరప్రాంత దేశాల మధ్య సహకారం తప్పనిసరి. ప్రధానమంత్రి శ్రీ నరేంద్ర మోదీ దార్శనికత అయిన ఈ ప్రాంతంలోని అందరి భద్రత , వృద్ధి , ఇరుగు పొరుగు దేశాలకు ప్రాధాన్యత అనేవి హిందూ మహా సముద్ర ప్రాంతానికి కీలకమైనవి. ఇండియా విధాన ప్రాధాన్యతలకు ఇది ఒక ఉదాహరణగా నిలుస్తుంది. ఐ.ఒ.ఆర్లో ఇరుగుపొరుగుదేశాల మధ్య నౌకాయానంలో పరస్పర సహకార వాతావరణం, సమన్యయ చర్యల వంటివి సముద్ర ప్రాంత సవాళ్లను ఎదుర్కొనేందుకు ఉపకరిస్తాయి. ఆ రకంగా సముద్రయాన భద్రత, రక్షణ, సముద్ర ప్రాంత పర్యావరణ పరిరక్షణకు వీలుకలుగుతుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాల మధ్య వైద్య ఆక్సిజెన్ రవాణాకు ఆంక్షలు వద్దు: కేంద్ర ఆరోగ్య మంత్రిత్వశాఖ
ఆస్పత్రిలోని ప్రతి కోవిడ్ బాధితుడికీ ఆక్సిజెన్ అందే బాధ్యత రాష్ట్రాలదే
కొన్ని రాష్ట్రాలు అంతర్-రాష్ట ఆక్సిజెన్ రవాణా స్వేచ్ఛగా జరగకుండా రకరకాల చట్టాలకింద ఆంక్షలు విధిస్తున్నట్టు కేంద్ర ఆరోగ్య మంత్రిత్వశాఖ దృష్టికి వచ్చింది. అదే విధంగా తయారీదారులు/సరఫరాదారులను కూడా ఆయా సొంత రాష్ట్రాలలోని ఆస్పత్రులకే ఆక్సిజెన్ సరఫరాను పరిమితం చేయాలని ఆదేశిస్తున్నట్టు కూడా తెలిసింది.
ఈ పరిస్థితి దృష్ట్యా కోవిడ్ చికిత్సలో ఉన్న కోవిడ్ బాధితులకు ఆక్సిజెన్ అవసరం గురించి ఆరోగ్యమంత్రిత్వశాఖ మరోమారు స్పష్టం చేసింది. రాష్ట్రాలకు, కేంద్రపాలిత ప్రాంతాలకు కేంద్ర ఆరోగ్య శఖ కార్యదర్శి ఒక లేఖ రాస్తూ, తగినంత ఆక్సిజెన్ అందుబాటులో ఉంచాలని, తీవ్ర కోవిడ్ లక్షణాలతో బాధపడేవారికి నిరాటంకంగా ఆక్సిజెన్ అందేలా చూడటం తప్పనిసరి అనే విషయాన్ని దృష్టిలో ఉంచుకోవాలని కోరారు.
ఈ పరిస్థితుల్లో రాష్ట్రాలు, కేంద్రపాలితప్రాంతాలు వైద్యపరంగా వాడే ఆక్సిజెన్ రవాణామీద ఎలాంటి ఆంక్షలూ విధించరాదని ఆరోగ్య కార్యదర్శి స్పష్టం చేశారు. ఆస్పత్రిలో చేరిన ప్రతి కోవిడ్ బాధితునికీ అవసరమైన ఆక్సిజెన్ ను అందించే బాధ్యత ఆయా రాష్ట్రప్రభుత్వాలు, కేంద్రపాలిత ప్రాంతాలదేనన్న విషయం మరోమారు గుర్తుచేశారు.
వైద్యపరమైన ఆక్సిజెన్ అత్యవసర ప్రజారోగ్య సరకు కిందికి వస్తుందని ఆ లేఖలో పేర్కొన్నారు. దేశంలో అన్ని ప్రాంతాలకూ ఆక్సిజెన్ సరఫరా సక్రమంగా జరగకపోతే చికిత్సలో ఉన్న కోవిడ్ బాధితుల చికిత్సకు అది తీవ్ర అంతరాయం కలిగిస్తుందన్న విషయం గ్రహించాలని కోరారు. అందువల్ల ఒక ప్రాంతం వారు నిల్వ చేసుకుంటే మరోప్రాంతం సమస్యలో పడుతుందన్నారు. పైగా, అనేక ఆక్సిజెన్ తయారీ సంస్థలకు వేరు వేరు ప్రాంతాల్లోని ఆస్పత్రులతో ఒప్పందాలు ఉండటం వలన వాటిని నెరవేర్చటం చట్టపరంగా అనివార్యమని కూడా గుర్తు చేశారు.
కేంద్ర ప్రభుత్వ ఆధ్వర్యంలో కోవిడ్ చికిత్స మార్గదర్శకాలు కూడా ప్రామాణిక చికిత్సా మార్గదర్శకాలమీద ఆధారపడి ఉన్నాయి. ఈ మార్గదర్శకాల ప్రకారం ప్రామాణికమైన, ఏకరూప వైద్య చికిత్స, ఆస్పత్రులతో సహా సౌకర్యాలు ఉండాలి. ఒక మోస్తరు నుంచి తీవ్ర లక్షణాలుంటే తగినంత ఆక్సిజెన్ అందజేయాలి, సకాలంలో యాంటీ కొయాగ్యులెంట్స్ అందేట్టు చూడాలి. చౌకధరలో విస్తృతంగా దొరికే కార్టికో స్టెరాయిడ్ సైతం వాడాల్సి వస్తుంది. ఇవన్నీ నిబంధనలకు అనుగుణంగా జరిపే కోవిడ్ చికిత్సలో భాగాలు.
దేసవ్యాప్తంగా తగినంత ఆక్సిజెన్ అందుబాటులో ఉంచటం వలన ఆస్పత్రిలో తీవ్ర లక్షణాలతో బాధపడేవారికి ఇతర చర్యలతోబాటు సమర్థమైన చికిత్స అందించటం సాధ్యమవుతుంది. ఇలాంటి వ్యూహాత్మక విధానాలు అవలంబించటం వల్లనే కోలుకుంటున్న వారి శాతం గణనీయంగా పెరుగుతూ మరణాల శాతం బాగా తగ్గుతూ వస్తోంది. ప్రస్తుతం మరణాల శాతం 1.67% గా నమోదైంది. ప్రస్తుతం చికిత్సలో ఉన్నబాధితులలో 3.7% లోపు వారికి మాత్రమే ఆక్సిజెన్ అవసరమవుతోంది.
రక్షణ మంత్రిత్వ శాఖ
తక్కువ బరువు గల తేలికపాటి బుల్లెట్ ప్రూఫ్ జాకెట్లను అభివృద్ధి చేసిన డీఆర్డీఓ
భారత సైన్యం గుణాత్మక అవసరాలను తీర్చేలా 'డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  పరిశోధన శాల, కాన్పూర్లోని 'డిఫెన్స్ మెటీరియల్స్ అండ్ స్టోర్స్ రీసెర్చ్ అండ్ డెవలప్మెంట్ ఎస్టాబ్లిష్మెంట్  9.0 కిలో గ్రాముల బరువున్న తేలిక పాటి బుల్లెట్ ప్రూఫ్ జాకెట్ను  అభివృద్ధి చేసింది. ఈ 'ది ఫ్రంట్ హార్డ్ ఆర్మర్ ప్యానెల్'  జాకెట్ను ఛండీగఢ్లోని టెర్మినల్ బాలిస్టిక్స్ రీసెర్చ్ లాబొరేటరీ  వద్ద పరీక్షించారు. సంబంధిత బీఐఎస్ ప్రమాణాలను ఈ ఎఫ్హెచ్ఏపీ తట్టుకొని నిలిచింది.
ఈ కీలకమైన అభివృద్ధి యొక్క ప్రాముఖ్యత ఏమిటంటే ప్రతి గ్రాము బీపీజే బరువు తగ్గింపు సైనికుల సౌకర్యాన్ని పెంచడంలో కీలకమైనదిగా నిలుస్తుంది మనుగడను కూడా నిర్ధారిస్తుంది.
ఈ టెక్నాలజీ మీడియం సైజ్ బీపీజే బరువును 10.4 నుండి 9.0 కిలోగ్రాములకు తగ్గిస్తుంది.
ఈ ప్రయోజనం కోసం ప్రయోగశాలలలో చాలా నిర్దిష్ట పదార్థాలు మరియు ప్రాసెసింగ్ టెక్నాలజీలు అభివృద్ధి చేయబడ్డాయి. సైనికులకు మరింత సౌకర్యవంతంగా ఉండేలా తేలికపాటి బీపీజేలను అభివృద్ధి చేసినందుకు డీఆర్డీఓ శాస్త్రవేత్తలు మరియు పరిశ్రమ వర్గాల్ని రక్షణ శాఖ మంత్రి శ్రీ రాజనాథ్ సింగ్ అభినందించారు. తేలికపాటి బీజీజేలను అభివృద్ధి చేసిన డీఎంఎస్ఆర్డీఈ బృందాన్నిరక్షణ శాఖ ఆర్ అండ్ డీ శాఖ కార్యదర్శి, డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  చైర్మన్ డాక్టర్ సతీష్ రెడ్డి అభినందించారు.